Lucia Popp

Lucia Popp (gebore Lucia Poppová; 12 November 193916 November 1993) was 'n Slowaakse operasopraan. Sy het haar loopbaan as 'n soubrette begin, maar later oorgeskakel na ligter liriese en liriese koloratuursopraanrolle; nóg later ligter Richard Strauss- en Wagner-rolle. Haar loopbaan het optredes by die Weense Staatsopera, die Metropolitan Opera, Covent Garden en La Scala ingesluit. Popp was ook 'n hoogaangeskrewe liedersanger.

 Lewe en loopbaan 
Lucia Poppová is gebore in Záhorská Ves in die Slowaakse staat (later Tsjeggo-Slowakye; tans Slowakye). Haar ma was 'n sopraan saam met wie die jong Lucia dikwels duette tuis gesing het. Haar pa was 'n ingenieur en in 'n stadium 'n kulturele attaché by die Britse ambassade.

Sy het aanvanklik geneeskunde aan die Universiteit van Bratislawa studeer,Forbes, E. 1993. Obituary: Lucia Popp. The Independent, 18 November. maar later by die Akademie vir Uitvoerende Kunste in Bratislawa aangesluit om drama te studeer. Haar sangtalent is ontdek toe sy as Nicole in Le Bourgeois gentilhomme gekies is, 'n rol wat van die akteur vereis om ook te sing. Hoewel sy in hierdie tydperk sanglesse as mezzosopraan geneem het, het haar stem 'n baie hoë boonste register ontwikkel; tot só 'n mate dat haar professionele debuut op 23-jarige ouderdom as die Koningin van die Nag in Mozart se Die Towerfluit in Bratislawa was,Libbey, T. 2006. The NPR Listener's Encyclopedia of Classical Music. National Public Radio (U.S.). New York: Workman Publishing Company. 'n rol wat sy in 'n 1963-opname onder leiding van Otto Klemperer herleef het. In 1963 het Herbert von Karajan haar genooi om by die Weense Staatsopera aan te sluit, waar sy as Barbarina in Mozart se Die huwelik van Figaro gedebuteer het. Popp het dwarsdeur haar loopbaan sterk bande met die Weense Staatsopera behou, en in 1979 is sy as 'n Oostenrykse Kammersängerin aangewys. Sy het in 1966 haar debuut in die Royal Opera House as Oscar in Verdi se Un ballo in maschera gemaak, en haar debuut in die Metropolitan Opera in 1967 as die Koningin van die Nag.

In die 1970's (toe in haar 30's) het Popp van koloratuurrolle na liriese rolle oorgeskakel. Teen die 1980's (toe in haar 40's met 'n stem wat verdere volwassenheid bereik het) het sy belangriker rolle bygevoeg soos die gravin in Mozart se Die huwelik van Figaro, die titelrol in Strauss se Arabella, Adina in L'elisir d'amore en die Marschallin in Der Rosenkavalier. As gevolg van hierdie groei het Popp verskeie rolle in dieselfde opera op verskillende stadiums in haar loopbaan gesing: sowel Zdenka as Arabella in Richard Strauss se Arabella; sowel Susanna as die gravin in Mozart se Die Huwelik van Figaro; sowel die Koningin van die Nag as Pamina in Mozart se Die Towerfluit; sowel Zerlina as Donna Elvira en later Donna Anna in Mozart se Don Giovanni; sowel Adele as Rosalinde in Johann Strauss II se Die Fledermaus; sowel Ännchen as Agathe in Weber se Der Freischütz; en sowel Sophie as die Marschallin in Richard Strauss se Der Rosenkavalier.

Sy het ook die rol van Tereza in die 1963- Slowaakse film Janošik vertolk, wat oor die Slowaakse struikrower Juraj Jánošík gehandel het. Sy het die rol van Anna Page in die 1965-film Merry wives of Windsor 1965, op musiek deur Otto Nicolai.

 Lewe, dood en nalatenskap 
Haar eerste man was die Hongaarse pianis en dirigent György Fischer. In 1973 het sy 'n lang verhouding met Peter Jonas begin, wat toe die artistieke administrateur van die Chicago Simfonieorkes was. Hulle het later getrou, maar is in die 1980's geskei. Sy is in 1986 met die Duitse tenoor Peter Seiffert getroud.

Popp is in 1993 in München, Duitsland, op die ouderdom van 54 aan breinkanker oorlede. Sy is in Cintorín Slávičie údolie in Bratislawa begrawe. Sy is deur Peter Seiffert oorleef. 

Op 12 Junie 2017 is 'n borsbeeld van Popp deur Juraj Čutek in die Weense Staatsopera onthul. Juhanová, D. 2017. Vo Viedenskej štátnej opere slávnostne odhalili bustu Lucie Poppovej. Opera Slovakia, 13 Junie [[[in Slowaaks]]]. In September 2024 het Popp die sewende plek behaal op die BBC Music Magazine se lys van die beste soprane van alle tye. Die lys is gebaseer op 'n peiling van 21 Britse musiekkritici en BBC-aanbieders.BBC Music Magazine. 2024. Greatest sopranos of all time: 20 immortal divas, from Leontyne Price to Maria Callas. 11 September. 

 Opnames 
duimnael| Popp in 1986
Popp het selde rolle opgeneem wat sy nie ook op die verhoog vertolk het nie. Die paar uitsonderings sluit in Elisabeth in Wagner se Tannhäuser en die titelrol in Richard Strauss se Daphne. Die volgende is 'n keur van haar opnames:

 Mozart:Le nozze di Figaro as Susanna, saam met Te Kanawa, Von Stade, Allen, Ramey en Moll, onder leiding van Georg Solti (Decca)
 Mozart: Le nozze di Figaro as gravin Almaviva, saam met Van Dam, Hendricks, Raimondi en Baltsa, onder leiding van Sir Neville Marriner (Philips)
 Mozart: Don Giovanni as Zerlina, saam met Weikl, Bacquier, Sass, Price en Burrows, onder leiding van Georg Solti (Decca)
 Mozart: Die Zauberflöte as die Koningin van die Nag, saam met with Janowitz, Berry, Gedda en Frick, onder leiding van Klemperer (EMI)
 Mozart: Così fan tutte as Despina, saam met die New Philhamornia onder leiding van Otto Klemperer (EMI)
 Mozart: Die Zauberflöte as Pamina, saam met Jerusalem, Brendel, Zednik en Gruberova, en onder leiding van Haitink (EMI)
 Mozart: Idomeneo as Ilia, saam met Pavarotti, Baltsa, Nucci en Gruberova, onder leiding van Pritchard (Decca)
 Mozart: Die Entführung aus dem Serail as Blonde, saam met Gedda, Rothenberger, Frick en Unger, onder leiding van Krips (EMI)
 Mozart: La clemenza di Tito as Vitellia (vir die Harnoncourt-opname, Teldec); as Servilia (vir die Kertész-opname, Decca; en vir die Davis-opname, Philips)
 Mozart: Il sogno di Scipione as Costanza, saam met Gruberová, Schreier en Mathis, onder leiding van Hager (Decca)
 Orff: Carmina Burana met Unger, Wolansky en Noble, onder leiding van Rafael Frühbeck de Burgos (EMI)
 R. Strauss: Intermezzo as Christine, saam met Dallapozza, Fischer-Dieskau en Finke, onder leiding van Sawallisch (EMI)
 R. Strauss: Der Rosenkavalier as Sophie, saam met Domingo, Ludwig, Jones en Berry, onder leiding van   Bernstein (Sony)
 R. Strauss: Daphne as Daphne, saam met Goldberg, Schreier, Wenkel en Moll, onder leiding van Haitink (EMI)
 R. Strauss: Vier letzte Lieder, onder leiding van Klaus Tennstedt en die Londen Filharmoniese Orkes (EMI)
 J. Strauss II: Die Fledermaus as Adele, saam met Várady, Weikl, Kollo en Prey, onder leiding van C. Kleiber (Deutsche Grammophon)
 J. Strauss II: Die Fledermaus as Rosalinde, saam met Lind, Baltsa, Seiffert, Brendel en Rydl, onder leiding van Plácido Domingo (EMI)
 Beethoven: Fidelio as Marzelline, saam met Janowitz, Kollo, Sotin, Fischer-Dieskau en Jungwirth, onder eiding van Bernstein (Deutsche Grammophon)
 Humperdinck: Hansel and Gretel as Gretel, saam met Schlemm, Fassbaender, Gruberová, Hamari, Burrowes en Berry, onder leiding van Georg Solti (Decca)
 Humperdinck: Hansel and Gretel as die Doufee, saam met Moffo, Donath, Ludwig, Fischer-Dieskau, Berthold en Auger, onder leiding van Eichhorn (RCA)
 Gluck: Orfeo ed Euridice as Euridice, saam met Lipovsek en Kaufmann, onder leiding van Hager (RCA)
 Verdi: Rigoletto as Gilda, saam met Weikl en Aragall, onder leiding van Gardelli (RCA)
 Leoncavallo: Pagliacci as Nedda, saam met Atlantow en Weikl, onder leiding van Gardelli (RCA)
 Leoncavallo: La bohème as Mimi, saam met Bonisolli, Weikl, Titus en Miltcheva, onder leiding van Wallberg (Orfeo)
 Puccini: Suor Angelica as Angelica, saam met Lipovsek en Schiml, onder leiding van Patané (RCA)
 Puccini: La bohème as Mimì, saam met Araiza, Daniels en Brendel, onder leiding van Stefan Soltesz (EMI) (gesing in Duits)
 Donizetti: L'elisir d'amore as Adina, saam met Peter Dvorský, Weikl en Nesterenko, onder leiding van Wallberg (RCA)
 Donizetti: Don Pasquale as Norina, saam met Araiza, Weikl en Nesterenko, onder leiding van Wallberg (RCA)
 Flotow: Martha as Martha, saam met Jerusalem, Soffel, Ridderbusch en Nimsgern, onder leiding van Wallberg (RCA)
 Janáček: Příhody lišky Bystroušky as Bystrouška, saam met Randová, Jedlicka en Blachut, onder leiding van Mackerras (Decca)
 Janáček: Jenůfa as Karolka, saam met Söderström, Dvorsky, Randova en Ochman, onder leiding van Mackerras (Decca)
 Lehár: Der Graf von Luxemburg as Angèle, saam met Gedda, Böhme en Holm, onder leiding van Mattes (EMI)
 Wagner: Tannhäuser as Elisabeth, saam met König, Moll en Meier, onder leiding van Haitink (EMI).
 Bizet: Djamileh as Djamileh, saam met Bonisolli, Lafont en Pineau, onder leiding van Gardelli (Orfeo)

 Videografie 
Popp kan gesien word in die rol van Pamina in 'n uitvoering van Die Towerfluit, wat in 1983 regstreeks in die Bayerische Staatsoper opgeneem en deur Philips uitgegee is (katalogusnommer 070 505-3). Sy is ook in Smetana se The Bartered Bride as Marie (die vroulike hoofrol) te sien, wat in 1982 in Wene opgeneem en deur Deutsche Grammophon uitgegee is (katalogusnommer 00440 073 4360); ook in Die Fledermaus as Rosalinda (TDK). Popp het ook die vroulike hoofrol in Orff se Carmina Burana in die Hof van Liefde vertolk. Dit is in 1975 opgeneem en deur BMG Ariola uitgegee (katalogusnommer 74321 85285 9). Sy kan ook gesien word as Marzelline in Beethoven se Fidelio saam met Gundula Janowitz, onder leiding van Leonard Bernstein.

Sy is ook te sien as Sophie in Richard Strauss se Der Rosenkavalier onder leiding van Carlos Kleiber met die Bayerisches Staatsorchester (DG 00440 073 4072), wat in 1979 opgeneem is.  Daar bestaan ook 'n opname van haar met Strauss se Vier letzte Lieder, onder leiding van Sir Georg Solti en die Chicago Simfonieorkes. In 1993 het sy die sopraanrol vertolk in Antonín Dvořák se Requiem saam met die Praagse Simfonieorkes onder leiding van Petr Altrichter (Arthaus Music-DVD 102145).

 Verwysings 

 Eksterne skakels 


 Lucia Popp (Soprano) on Bach Cantatas
 Lucia Popp op Oesterreichisches Musiklexikon
 Lucia Popp op Deutsche Biographie
 Posthumous 75th birthday tribute op From the Archives

 Onderhoude 






Kategorie:Sterftes in 1993
Kategorie:Geboortes in 1939
Kategorie:Operasangers
Kategorie:Slowaakse musici